section_heading: Povijest
paragraph_text: Koncem 16. stoljeća, Toyotomi Hideyoshi je obnovio grad i dao izgraditi nove ulice čime je uduplao broj ulica u pravcu sjever-jug, čime je grad dobio izgled mreže pravokutnika, za razliku od kvadratične mreže ulica starog grada. On je također dao igraditi i zemljane nasipe, Odoi (御土居), koji su okruživali grad. Ulica Teramachi u središtu grada je mjesto gdje se nalazi budistička četvrt gdje je Hideyoshi skupio gradske hramove. Tijekom razdoblja Edo, Kyoto je doživio gospodarski procvat, zajedno s osakom i Edom (Tokio).